# Berit Aunli

### Wikipedia

Berit Kristine Aunli (os. Kvello, s. 9. kesäkuuta 1959 Stjørdalissa, Norjassa) on norjalainen entinen maastohiihtäjä.

Aunlin hiihtouran menestyksekkäimmät vuodet ajoittuvat 1970- ja 1980-luvun vaihteen tietämille, jolloin hän oli maailman huipulla. Ensimmäisen arvokisamitalinsa hän saavutti 1980 Lake Placidin olympialaisista, kun Norjan naisten viestijoukkue sijoittui pronssille.

Kaksi vuotta myöhemmin Oslon MM-kisoissa Aunli voitti kultaa viiden sekä kymmenen kilometrin kilpailuista ja viestistä, ja saavutti lisäksi hopeaa 20 kilometrin kilpailusta. 1984 Sarajevossa Aunli voitti kultaa Norjan viestijoukkueessa yhdessä Inger Helene Nybraatenin, Anne Jahrenin ja Brit Pettersenin kanssa ja saavutti viiden kilometrin kisassa hopeaa. 1985 Seedeldin MM-hiihdoissa Aunli voitti Norjan viestijoukkueessa hopeaa ja saavutti muilta matkoilta kaksi neljättä ja yhden viidennen sijan.

Maastohiihdon maailmancupin kokonaiskilpailun Aunli voitti kaudella 1981/82. Norjan mestaruuksia hän saavutti 15 kappaletta. Hänen seuransa on Strindheim IL.

Hänen aviomiehensä Ove Aunli oli myös huipputason hiihtäjä. Hänen isänsä on Krister Kvello.

| Tämä talviurheiluun liittyvä artikkeli on tynkä. Voit auttaa Wikipediaa laajentamalla artikkelia.

Haettu osoitteesta http://fi.wikipedia.org../../../b/e/r/Berit_Aunli_2ef4.html

Luokat: Talviurheilutyngät | Norjalaiset hiihtäjät | Norjalaiset olympiavoittajat

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Deutsch
- English
- Italiano
- Norsk (bokmål)